# Jimmy Weinert

Jimmy Weinert (Middletown, 14 d'agost de 1951) és un antic pilot professional de motocròs nord-americà que va competir als Campionats AMA entre el 1972 i el 1980. Al llarg de la seva carrera hi va obtenir 22 victòries i en va guanyar tres títols de campió (dos de motocròs i un de supercross). El 1973, Weinert va esdevenir el primer nord-americà a derrotar pilots europeus de nivell internacional durant la Trans-AMA, concretament a la cursa de Rio Bravo (Texas). Aquella victòria va marcar un punt d'inflexió que va portar al cap d'uns anys els pilots dels Estats Units a l'alçada dels europeus, els reis del motocròs en aquells moments.

## Biografia

Weinert era fill d'un concessionari de motocicletes i va començar a conduir-ne a una edat primerenca. Al començament de la seva carrera va combinar les curses de motocròs amb les de dirt track en pistes ovals, però una lesió mentre corria en aquesta segona disciplina a alta velocitat el va convèncer de concentrar-se en l'esport cada cop més popular del motocròs. Va començar a córrer-hi professionalment el 1970 amb una ČZ. El 1972 va ser subcampió darrere de Gary Jones al campionat AMA inaugural de 250cc. A finals de la temporada, Weinert, juntament amb Jones, Brad Lackey i Jim Pomeroy, va ser seleccionat per l'AMA per al primer equip nord-americà de la història a representar els Estats Units al Motocross des Nations, on acabaren en setè lloc.
Weinert va entrar a l'equip de fàbrica de Kawasaki i va guanyar el campionat AMA de 500cc el 1974. Juntament amb Brad Lackey, Jim Pomeroy i Tony DiStefano, va tornar a representar els Estats Units al Motocross des Nations d'aquell any, on acabaren en un impressionant segon lloc, el millor resultat de la història en aquells moments per a un equip nord-americà a la prova. La temporada següent va revalidar el seu títol de campió nacional de 500cc i el 1976 va guanyar el campionat AMA de supercross de 250cc.
Al campionat de supercross de 1979, Weinert va guanyar la ronda de l'Oakland Coliseum emprant-hi un pneumàtic posterior del tipus "paleta" (semblant als dels tractors). Al cap de poques setmanes, l'AMA prohibí l'ús d'aquesta mena de pneumàtics. La seva darrera victòria nacional va arribar al Supercross de Daytona de 1979. Algunes lesions persistents i una nova generació de rivals més joves, com ara Bob Hannah i Kent Howerton, van portar a Weinert a retirar-se el 1980.
El 1999, Jimmy Weinert fou incorporat a l'AMA Motorcycle Hall of Fame. Actualment, continua involucrat en l'esport del motocròs tot competint-hi en curses "vintage" i dirigint unes instal·lacions particulars d'entrenament a Maysville (Carolina del Nord).

## Palmarès
### Títols per any

| Any | Equip | Campionat | Classe |
| 1974 | Kawasaki | AMA Motocross | 500cc |
| 1975 | Kawasaki | AMA Motocross | 500cc |
| 1976 | Kawasaki | AMA Supercross | 250cc |

## Referències

* 1 2 3 4 5 «Jimmy Weinert at the AMA Motorcycle Hall of Fame» (en anglès). motorcyclemuseum.org. [Consulta: 6 octubre 2020].
* 1 2 «Jimmy Weinert Overall AMA Season Results» (en anglès). racerxonline.com. [Consulta: 6 octubre 2020].
* ↑ «Jimmy Weinert Individual AMA Race Results» (en anglès). racerxonline.com. [Consulta: 6 octubre 2020].
* 1 2 3 4 «30 Greatest AMA Motocrossers: #25 Jimmy Weinert» (en anglès). racerxonline.com. [Consulta: 6 octubre 2020].
* ↑ «24 Memorable Motos Boise 1972» (en anglès). racerxonline.com. [Consulta: 26 febrer 2023].
* ↑ Amick, Bill. Inter-AMA Motocross records (en anglès), 1979 [Consulta: 6 març 2019].
* 1 2 «Can You Name Every American MXDN Team Since 1972» (en anglès). motocrossactionmag.com, 26-12-2012. [Consulta: 29 març 2020].
* ↑ Youngblood, Ed «Weinert's Way» (en anglès). American Motorcyclist, vol. 30, núm. 1, 1-1976. ISSN: 0277-9358 [Consulta: 6 octubre 2020].
* 1 2 «Forgotten Motocross Tech the Secret Weapon That Won a Supercross and Got Banned» (en anglès). motocrossactionmag.com. [Consulta: 6 octubre 2020].
* ↑ «Jimmy Weinert Training Facility» (en anglès). facebook.com. [Consulta: 6 octubre 2020].

## Enllaços externs

* Article sobre la Kawasaki KX450 que va pilotar Jimmy Weinert el 1974 a l'American Motorcyclist (anglès)
Campions AMA de motocròs 500cc :
Supercross:$^1$
1974 - Semics
1975 - Stackable
Motocròs:
1972 - Lackey
1973 - Karsmakers
1974 - Weinert
1975 - Weinert
1976 - Howerton
1977 - Smith
1978 - Burgett
1979 - LaPorte
1980 - Sun
1981 - Glover
1982 - Shultz
1983 - Glover
1984 - Bailey
1985 - Glover
1986 - Bailey
1987 - Johnson
1988 - Johnson
1989 - Ward
1990 - Ward
1991 - Bayle
1992 - Kiedrowski
1993 - LaRocco :
$^1$El campionat AMA de supercross de 500cc es va celebrar només dos anys (1974-1975). :
Campions AMA de supercross 450$^1$ :
1974 - Karsmakers
1975 - Ellis
1976 - Weinert
1977 - Hannah
1978 - Hannah
1979 - Hannah
1980 - Bell
1981 - Barnett
1982 - Hansen
1983 - Bailey
1984 - O'Mara
1985 - Ward
1986 - Johnson
1987 - Ward
1988 - Johnson
1989 - Stanton
1990 - Stanton
1991 - Bayle
1992 - Stanton
1993 - McGrath
1994 - McGrath
1995 - McGrath
1996 - McGrath
1997 - Emig
1998 - McGrath
1999 - McGrath
2000 - McGrath
2001 - Carmichael
2002 - Carmichael
2003 - Carmichael
2004 - Reed
2005 - Carmichael
2006 - Carmichael
2007 - Stewart
2008 - Reed
2009 - Stewart
2010 - Dungey
2011 - Villopoto
2012 - Villopoto
2013 - Villopoto
2014 - Villopoto
2015 - Dungey
2016 - Dungey
2017 - Dungey
2018 - Anderson
2019 - Webb
2020 - Tomac
2021 - Webb
2022 - Tomac
2023 - Sexton
2024 - Lawrence :
$^1$Del 1974 al 2005 era el Campionat AMA de supercross 250cc, SX del 2006 al 2012. Del 2008 al 2021, aquest campionat tingué rang de Campionat del Món regulat per la FIM. :